
	Noteikumu (grozījumu) projekts
 Izdarīt Ministru kabineta 2023. gada 31. oktobra noteikumos Nr. 615 "Profesionālo kvalifikāciju saraksts, kurām obligāti piemērojamas profesijas standartā ietvertās attiecīgās profesionālās kvalifikācijas prasības, un profesionālās kvalifikācijas prasību publiskošanas kārtība" (Latvijas Vēstnesis, 2023, 212. nr.; 2025, 56. nr.) šādu grozījumu:
	Iebildums
Lūdzam precizēt Ministru kabineta noteikumu grozījuma projektu atbilstoši Profesionālās izglītības un nodarbinātības trīspusējās sadarbības apakšpadomes 2026.gada 5. augusta sēdē nolemtajam priekšlikumam visu vilces veidu mašīnistus apvienot vienā profesijā “Vilces līdzekļa vadītājs (mašīnists)” un tam pielikt atsauci par atbilstību Eiropas Parlamenta un Padomes 2007. gada 23. oktobra Direktīvas 2007/59/EK par to vilcienu vadītāju sertifikāciju, kuri vada lokomotīves un vilcienus Kopienas dzelzceļu sistēmā noteiktajam 3. līmenim.
Piedāvātā redakcija
Attiecīgi Ministru kabineta noteikumu grozījumu projekta 1.punkta Pielikuma 4. sadaļā "Ceturtā profesionālās kvalifikācijas līmeņa profesionālās kvalifikācijas" nepieciešams veikt šādus precizējumus:
1) svītrot 4.35. un 4.140. apakšpunktus;
2) pievienot jaunu apakšpunktu - "Vilces līdzekļa vadītājs (mašīnists)", pievienojot tam atsauci: "Atbilst Eiropas Parlamenta un Padomes 2007. gada 23. oktobra Direktīvas 2007/59/EK par to vilcienu vadītāju sertifikāciju, kuri vada lokomotīves un vilcienus Kopienas dzelzceļu sistēmā noteiktajam 3. līmenim".

